পরবর্তিতে এই শিক্ষক গত ২১-১১-১৬ সালে প্রায় ১৭ লাখ টাকার বিনিময়ে ব্যবস্থাপনা কমিটির প্রভাবশালী সভাপতির মাধ্যমে প্রধান শিক্ষক হিসাবে পদন্নোতি গ্রহণ করেন। এই অর্থ সভাপতি প্রতিষ্ঠানে না দিয়ে একক ভাবে আত্মসাত করার কারণে চরম ক্ষোভের সৃষ্টি হয় ব্যবস্থাপনা কমিটির সদস্যদের মাঝে। শুধু অর্থই নয় সভাপতি সদস্যদের স্বাক্ষর জাল করে একক ভাবে বসুদেবকে প্রধান শিক্ষক হিসাবে এবং অন্য একজনকে সহকারি প্রধান শিক্ষক হিসাবে নিয়োগ প্রদান করা এই দ্বন্দ্বের আরেকটি অন্যতম কারণ বলে জানা গেছে। প্রতিষ্ঠানে প্রদানের নাম করে সহকারি প্রধান শিক্ষকের নিকট থেকে নেওয়া হয়েছে প্রায় ১০ লাখ টাকা যা অন্যান্য সদস্যরা ও অভিভাবকসহ বিদ্যালয়ের অন্য কেউই জানেন না। এরপর থেকে শুরু হয় বিদ্যালয় ব্যবস্থাপনা কমিটির সদস্যদের মাঝে দ্বন্দ্ব। বিদ্যালয় ব্যবস্থাপনা কমিটির সদস্য মো: সামছুল হক, এসএম সামছুল হক, জাহাঙ্গির আলম ও বাবলু সরদার উর্দ্ধতন কর্তৃপক্ষ বরাবর সভাপতির স্বেচ্ছাচারিতা ও শিক্ষক নিয়োগের অনিয়ম ও দুর্নীতির বিষয়ে লিখিত অভিযোগ প্রদান করেন।